Ole Mathismoen

Ole Mathismoen (født 1961) er en norsk journalist, forfatter, tidligere korrespondent og leder for politisk redaksjon i Aftenposten.

Mathismoen startet som journalist i Aftenposten juni 1983. Siden 1987 har han hatt miljø-, energi- og klimaspørsmål som spesialområde som journalist. Mathismoen var Aftenpostens korrespondent i Brussel fra 1995 til 1997. Fra 1998 til 2001 var han ansvarlig for avisens temasider. Han har også gitt ut flere bøker både for barn og voksne om klimaendringer, natur- og miljøvern. Fra 2010 til 2014 var han leder for Aftenpostens politiske avdeling, og var knyttet til politisk redaksjon i mange år før og etter. 1. desember 2023 ble Mathismoen førtidspensjonist i Aftenposten. Han jobber nå som forfatter, journalist og foredragsholder. 

 Utdannelse 
Han er utdannet tømmerhogger fra Statens yrkesskole for skogbruk, Saggrenda i Kongsberg, har tatt forberedende ex phil ved Universitetet i Oslo og har studert journalistikk i England ved Darlington College of Technology.

 Journalistikk 
Han begynte å skrive om miljø- og klimaproblemer i Aftenposten i 1987, samme år som Brundtlandkommisjonens sluttrapport «Vår felles framtid» ble utgitt. Flere tusen av hans artikler og kommentarer i Aftenposten har omhandlet om natur-, klima- og miljøproblematikk. Han har vunnet flere priser for sin miljø- og klimajournalistikk. Han har opp gjennom årene av enkelte blitt kritisert for å ensidig dekning av klimaproblemer og krisemaksimering av situasjonen.Heidi Nordby Lunde Stopp Ole Mathismoen? 25. januar 2008

 Tildelinger, nominasjoner og priser 
 I 2007 ga Mathismoen ut boken «Klima Hva skjer?» om global oppvarming. Boken ble nominert til Brageprisen i klassen for beste sakprosabok.
 I 2016 ble han tildelt Sigval Bergesen d.y.'s almennyttige pris (Bergesenprisen). I begrunnelsen for tildelingen stod det blant annet:Ole Mathismoen ble tildelt Bergesenprisen 2016 for velinformert og velformulert journalistikk på området miljø, energi og klima.  Både som mangeårig journalist og som forfatter av egne bøker – senest den store boken om global oppvarming fra 2007 Klima - hva skjer? - har han på en avgjørende måte bidratt til å høyne kunnskapsnivået innen disse områdene i offentligheten og evnet å nå ut til lesere i alle aldersgrupper, inkludert den oppvoksende slekt gjennom Aftenposten Junior. Hans særegne kombinasjon av personlig engasjement, saklig og kunnskapsbasert journalistikk og pedagogisk formidling har demonstrert hvor viktig dette journalistiske stoffområdet er i dag, og prisen ønsker å understreke dette i en tid som er krevende for så vel mediene som for miljøet.
 Sammen med tegneren Jenny Jordahl utga han i 2018 barne- og ungdomsboken «Grønne Greier - om natur og miljø og sånt.» Boken ble nominert til Brageprisen i kategorien «Åpen klasse: Populærvitenskap for voksne og barn/ungdom».
 I 2019 ble Jenny Jordahl og Ole Mathismoens bok «Hva er greia med klima» nominert til Kulturdepartementets fagbokpris for barne-og ungdomslitteratur.
 I 2019 vant boken «Grønne Greier» prisen for beste innovasjon på papir i International News Media Association (INMA)s årlige utdeling.
 I 2020 ble han, sammen med Dag O. Hessen og Jannicke Wiik-Nielsen, tildelt Kulturdepartementets fagbokpris for barne- og ungdomslitteratur for boken «Tett på insekter og småkryp».
 I 2023 ble han tildelt The European Meteorological Society (EMS) Journalistic Award, for sitt arbeid med to saker i Aftenposten. Den ene saken var en reportasje fra 2022 der Mathismoen stilt spørsmålet Hva skjer med Syvers somre? og med utgangspunkt i sin fem år gamle sønn Syver ga fremtidsperspektiver på klimaendringene som verden opplever. I den andre saken tok Mathismoen utgangspunkt i Syvers skiglede, koblet opp mot hvordan klimaendringene vil endre hva årstiden vinter vil innebære i fremtiden. I begrunnelsen for pristildelingen står det:Ole Mathismoen makes a strong attempt to “humanize” the climate change problem in a manner that many people can (hopefully) relate to. He presents very concrete stories for summer and winter in Oslo based on his own memories in Oslo 55 years ago and his 5 years old son present and the future 75 years. The originality and relevance of the approach may attract public attention to how climate change impacts everyday life.
 I 2025 ble han utnevnt til Ridder av 1. klasse av St. Olavs Orden. Han mottok utmerkelsen for sin langvarige innsats for klimajournalistikken. Tildelingen fant sted i Aftenposten 19. november 2025, og ble overrakt av kansellisjef Mette Tverli på vegne av Hans Majestet Kongen.  Hun fremhevet innsatsen med å spre kunnskap om natur, klima og miljø til både barn og voksne.

 Bibliografi 
 1991: Grønn Nøkkel 1991, 
 1992: Verdens miljøstatus 1992, 
 2004: Norge – Et portrett av en nasjon: Kapittelet «Naturlandet» sammen med Gro Harlem Brundtland. Dinamo Forlag, 
 2007: Klima Hva skjer, Font Forlag, Forlagets omtale av boka Klima Hva skjer? 
 2018: Grønne Greier - om natur og miljø og sånt, Ena Forlag,  – sammen med illustratør og tegneserieskaper Jenny Jordahl
 2019: Hva er greia med klima? Ena Forlag / Vigmostad & Bjørke,  – sammen med illustratør og tegneserieskaper Jenny Jordahl
 2019: Trettitre norske TRÆR og hva de har vært vitne til, Font Forlag / Cappelen Damm forlag, 
 2020: Ville Greier – om dyr, natur og sånt, Ena forlag / Vigmostad & Bjørke,  – sammen med illustratør og tegneserieskaper Jenny Jordahl
 2020: Tett på insekter og småkryp, Fontini forlag / Cappelen Damm forlag,  – sammen med Jannicke Wiik-Nielsen og Dag O. Hessen
 2021: Varm is – når verden tiner og alt forandres, Kagge Forlag, 
 2022: 20 greier du bør vite om miljøvern, Vigmostad & Bjørke,  – sammen med illustratør og tegneserieskaper Jenny Jordahl
 2022: Fart og styrke i naturen, Vigmostad & Bjørke,  – sammen med fotograf Tom Schandy
 2023: Jeg er dyret., Cappelen Damm,  – tekst til 220 norske naturbilder
 2023: Det ville Norge, Fontini Forlag,  – med illustrasjoner av kunstner Esther van Hulsen
 2024: Nordic Nature, Fontini Forlang, ISBN 9788283732016 – med illustrasjoner av kunstneren  Esther van Hulsen 
 2024: Ulven – skogens smarteste, Fontini Forlag ISBN 9788283732092 – sammen med naturfotograf Roger Brendhagen og tegninger av Esther van Hulsen.
 2024: Bjørnen – landets sterkeste, Fontini Forlag ISBN 9788283732085 – sammen med naturfotograf Roger Brendhagen og tegninger av Esther van Hulsen.
 2025: Baby-dyr, Fontini Forlag, ISBN 9788283732238 – sammen med naturfotograf Roger Brendhagen.
 2025: Elgen – skogens konge, Fontini Forlag ISBN 9788283732245 – sammen med naturfotograf Roger Brendhagen.
 2025: Store dyr, Fontini Forlag, ISBN 978-82-8373-241-2 - sammen med naturfotograf Riger Brenbdhagen.
 2025: Små dyr, Fontini Forlag, ISBN: 9788283732429 - sammen med naturfotograf Roger Brendhagen.
 2025: Slik blir det nye norske været. Der du bor, går på tur og har ferie. Cappelen Damm ISBN: 9788202880064 Utgitt sammen med meteorolog og klimaforsker Hans Olav Hygen, Meteorologisk institutt. 

 Referanser 

 Eksterne lenker 



Kategori:Forskningsjournalistikk
Kategori:Norske journalister